APSPRIEDES NOTEIKUMI
Atklātam konkursam
““Ančupānu mežs” teritorijas, publiskās infrastruktūras elementu 
un skatu torņa būvprojektu izstrāde”
(identifikācijas numurs AS LVM 2026_111_Ak)

Akciju sabiedrība “Latvijas valsts meži” plānotā atklātā konkursa ““Ančupānu mežs” teritorijas, publiskās infrastruktūras elementu un skatu torņa būvprojektu izstrāde”, identifikācijas numurs AS LVM 2026_111_Ak, turpmāk – Iepirkums, iepirkuma komisija saskaņā ar Publisko iepirkumu likuma 18. panta otro un otro (viens prim) daļu rīko apspriedi ar piegādātājiem.
1. Apspriedes mērķis: informēt piegādātājus par iepirkuma plānu un Iepirkuma nolikuma kvalifikācijas un tehniskajām prasībām.

2. Iepirkuma priekšmets:
2.1. Iepirkuma priekšmets ir “Ančupānu mežs” teritorijas, publiskās infrastruktūras elementu un skatu torņa būvprojektu izstrāde (turpmāk – Pakalpojums), saskaņā ar tehniskās specifikācijas un Iepirkuma līguma noteikumiem.
2.2. CPV klasifikators: 71420000-8 (Ainavu arhitektūras pakalpojumi); 71220000-6 (Projektēšsanas pakalpojumi).
2.3. Iepirkuma priekšmets nav sadalīts iepirkuma daļās. 
2.4. Iepirkuma rezultātā Pasūtītājs slēdz Iepirkuma līgumu (7. pielikums) ar Iepirkuma līguma darbu izpildes termiņiem:
2.4.1. “Ančupānu mežs” teritorijas, publiskās infrastruktūras elementu būvprojekta izstrādei ir ne ilgāks kā 7 (septiņu) mēnešu laikā, pēc līguma noslēgšanas, kas sevī ietver arī:
2.4.1.1. Teritorijas plānojuma risinājumu (teritorijas labiekārtojuma skice, shematisks elementu attēlojums, vizualizācijas, aprakstošās daļas) iesniegšanu 6 nedēļu laikā pēc līguma noslēgšanas;
2.4.2. skatu torņa būvprojekta izstrādei ir ne ilgāks kā 5 (piecu) mēnešu laikā, pēc līguma noslēgšanas.
2.5. Plānotais iepirkuma izsludināšanas laiks: 2026. gada septembrī.

3. Apspriedes norise: 
3.1. Iepirkuma komisija organizē apspriedi, nodrošinot piegādātāju iespēju iepazīties ar plānotā Iepirkuma nolikuma prasībām un elektroniski sniegt priekšlikumus Iepirkuma nolikuma pilnveidei.
3.2. Iepirkuma komisija publicē paziņojumu par apspriedi Iepirkumu uzraudzības biroja Publikāciju vadības sistēmā.
3.3. Apspriedes norises laiks: norādīts Iepirkuma uzraudzības biroja Publikāciju vadības sistēmas paziņojumā un/vai Elektronisko iepirkumus sistēmas e-konkursu apakšsistēmā (turpmāk – EIS).

4. Ieinteresēto pretendentu priekšlikumu iesniegšanas kārtība:
4.1. Piegādātājs priekšlikumus iesniedz, nosūtot uz elektroniskā pasta adresi: lvm@lvm.lv ; iepirkumi_kv@lvm.lv  Iepirkumu uzraudzības biroja Publikāciju vadības sistēmas paziņojumā un/vai EIS norādītajā priekšlikumu iesniegšanas termiņā.
4.2. Piegādātāja priekšlikumi sagatavojami izsmeļoši, konstruktīvi un sniedzot pamatojumu attiecīgu precizējumu vai labojumu veikšanai.
4.3. Piegādātājs komentārus un priekšlikumus sniedz latviešu valodā.

5. Priekšlikumu izskatīšanas kārtība:
5.1. Iepirkuma komisija izskata piegādātāju sniegtos priekšlikumus, izvērtē to pamatotību un nepieciešamību iekļaušanai Iepirkuma nolikumā.
5.2. Iepirkuma komisija sagatavo apspriedes ziņojumu un izsniedz piegādātājam 3 (trīs) darba dienu laikā pēc attiecīga pieprasījuma saņemšanas dienas.

6. Apspriedei publicējamā informācija: Iepirkuma nolikums ar pielikumiem.

Iepirkuma komisija jau iepriekš izsaka pateicību ieinteresētajiem pretendentiem par iesaisti un priekšlikumu sniegšanu!
